Document ID: /roh_data/filtered/fineweb-2-filterrobots_roh.jsonl.gz/23140

Las autodenunzias portan 7,2 milliuns francs a Confederaziun, chantun e vischnancas. Las persunas che han confessà na survegnan nagin chasti.
Era blers auters chantuns han registrà in record da persunas ch'èn s'annunziadas sezzas perquai ch'ellas han defraudà taglia. La raschun principala per las bleras autodenunzias pudess esser il barat d'infurmaziuns automatic.
Nov record er a Turitg
A Turitg hai dà in nov record d'autodenunzias a l'uffizi da taglia dal chantun. En total hai dà 2'110 novas denunzias, 600 dapli che l'onn passà. Tenor la direcziun da finanzas haja la discussiun publica davart daners betg declerads manà a quest augment considerabel. Cun las autodenunzias da l'onn passà a Turitg èn vegnidas a la glisch facultads da passa ina milliarda francs.
A Basilea Citad hai medemamain dà in nov record cun 381 autodenunzias che han purtà a la glisch en total 26,6 milliuns francs. En Basilea-Champagna han 797 persunas dà tiers d'avair zuppà daners.
Dapi il 2010 datti la pussaivladad da denunziar sasez senza survegnir in chasti. Quai dretg ha mintgin ina giada durant sia vita.
RR novitads 10:00